Teyfuq Abdul

Teyfuq Amit oğlu Abdul (1915 - 1945) - II Cian cenki iştirakçi, Sovetler Birliginiñ Qaramanı, mayor.

Teyfuq Abdul 1915 senesi Qırımda, Ayuv Dağ yanındaki Partenit köyünde köylü qorantasında doğdı. Köy mektebini bitirgen soñ Yaltada oqudı, soñra Oröl şeerindeki umumiy asker arbiy oquv mektebini muvafaqietnen bitirdi.

Cenk yılları Abdul batalyon komandiri olaraq qattı uruşlarda cesürlik, erlik kösterdi. Çoq kere ağır yaralandı ve tedaviylengen soñ öz polkuna qaytıp, uruşlarda iştirak etti. Ğalebe arfesinde, 1945 senesi Teyfuq Abdul qanlı uruşta elâk oldı. İlbav (Lvov) şeerindeki şeitler qabristanında defin etildi.

Qırımtatar halqınıñ batır, cesür oğlu Teyfuq Abdulge 1943 senesi dekabr 20-de Şuralar Birliginiñ Qaramanı unvanı berildi ve “Altın Yıldız” taqdim etildi.

 Menbalar 
 warheroes.ru
 Газета «Ленин байрагъы» от 24 февраля 1963 года
 Газета «Ленин байрагъы» от 9 мая 1966 года
 Газета «Ленин байрагъы» от 20 февраля 1968 года
 Газета «Ленин байрагъы» от 7 мая 1983 года

Kategoriya:II Cian cenki qaramanları
Kategoriya:1915 senesinde doğğanlar
Kategoriya:1945 senesinde ölgenler
Kategoriya:Şuralar Birliginiñ Qaramanları
Kategoriya:Qızıl Bayraq ordeni kavalerları